RESOLUCIÓN do 11 de xaneiro de 2011, da Dirección Xeral de Educación, Formación Profesional e Innovación Educativa, pola que se convocan de xeito ordinario probas de acceso a ciclos formativos de grao medio e de grao superior de formación profesional en centros docentes sostidos con fondos públicos, para o ano 2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/01/2011

O punto 1 do artigo 3º da Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo establece que a Consellería de Educación e Ordenación Universitaria convocará de xeito ordinario e con carácter anual probas de acceso a ciclos formativos de grao medio e de grao superior por medio de resolución da Dirección Xeral de Educación, Formación Profesional e Innovación Educativa, ás cales poderán concorrer as persoas que non cumpran os requisitos académicos que permitan o acceso directo aos ciclos formativos.
A disposición derradeira primeira da dita orde autoriza a Dirección Xeral de Educación, Formación Profesional e Innovación Educativa para ditar as instrucións que cumpran para o desenvolvemento e a aplicación do previsto nela.
Na súa virtude, esta dirección xeral
RESOLVE:
Anunciar a convocatoria ordinaria para o ano 2011 de realización das probas de acceso a ciclos formativos de grao medio e de grao superior de formación profesional inicial, consonte as seguintes disposicións:
Capítulo I
Ciclos formativos de grao medio
Primeiro.-Datas das probas de acceso e lugares de inscrición.
1. A solicitude de inscrición para as probas de acceso aos ciclos formativos de grao medio presen-tarase por duplicado na secretaría de calquera instituto de educación secundaria ou centro integrado de formación profesional onde se impartan ciclos formativos de formación profesional, no prazo comprendido entre os días 28 de febreiro e 11 de marzo de 2011, ambos os dous incluídos, segundo o modelo do anexo I recollido na Orde do 2 de decembro 2008 pola que se regulan as probas de acceso aos ciclos formativos de formación profesional do sistema educativo. O centro que tramite a dita solicitude deberalle entregar á persoa solicitante unha copia selada desta.
2. Estes centros tramitarán a información referente ao alumnado participante nas probas de acceso a ciclos formativos a través da aplicación informática facilitada pola Dirección Xeral de Educación, Formación Profesional e Innovación Educativa.
3. O alumnado que estea a cursar un programa de cualificación profesional inicial poderá solicitar exención da parte científico-técnica no momento de se inscribir para a proba. Para iso deberá presentar, xunto coa solicitude de inscrición para a proba, unha certificación acreditativa de estar cursando as ditas ensinanzas, segundo o anexo I desta resolución. A certificación será expedida polo centro onde estea a cursar o PCPI. A concesión da referida exención quedará condicionada a que a persoa aspirante supere todos os módulos obrigatorios antes da data de realización da proba.
Segundo.-Publicación de listaxes provisorias e definitivas de persoas admitidas e excluídas, de exención, de probas adaptadas, de cualificacións e de lugares de realización da proba.
Quen desexar información puntual no relativo ás publicacións en todo o proceso do desenvolvemento das probas de acceso poderá dirixirse ao lugar onde realizase a súa inscrición, ao centro onde realice as probas ou ben á páxina web
http://www.edu.xunta.es/fp
, onde se publicarán as listaxes correspondentes. Estas listaxes terán efectos de comunicación ás persoas que presenten reclamación.
Terceiro.-Relacións provisorias e definitivas de persoas admitidas e excluídas para as probas.
1. A relación provisoria de persoas admitidas e excluídas para a realización da proba farase públi-ca o día 17 de marzo. Esta listaxe dará información sobre a documentación presentada. No caso das exclusións farase indicación expresa do motivo que as ocasione.
2. Poderanse presentar reclamacións contra a listaxe provisoria desde o día 18 ata o día 23 de mar-zo, ambos os dous incluídos, no mesmo centro onde se realizase a inscrición. Así mesmo, durante o período de reclamación poderase achegar a documentación pendente de entrega.
3. A relación definitiva de persoas admitidas e excluídas para a realización da proba farase pública o día 25 de marzo.
Cuarto.-Comisións de realización das probas de acceso.
De acordo co establecido nos artigos 3º.5, 7º.1 e 7º.2 da Orde do 2 de decembro 2008, con anterio-ridade ao 23 de febreiro cada departamento territorial da Consellería de Educación e Ordenación Universitaria comunicará por escrito á Dirección Xeral de Educación, Formación Profesional e Innovación Educativa o seguinte:
-O nome do inspector ou inspectora responsable provincial das probas de acceso.
-A relación de centros públicos onde se vaian constituír as comisións de realización das probas, así como os centros adscritos. O día 6 de maio farase pública esta listaxe en cada centro onde se realice a inscrición e na páxina web
http://www.edu.xunta.es/fp.
-A relación das persoas integrantes das comisións de realización das probas, con detalle das funcións ou as tarefas que desempeñarán, en cada caso.
Quinto.-Tramitación e resolución das solicitudes de exención e de proba adaptada.
1. A dirección do centro remitirá á Subdirección Xeral de Formación Profesional, o 12 de marzo, a relación de persoas solicitantes de exención e/ou de proba adaptada, así como calquera outra petición que as persoas solicitantes fagan constar na súa solicitude de inscrición, xunto coa documentación orixinal achegada por cada solicitante (o centro quedará con copia desta). O centro asegurarase de que a dita documentación chegue á subdirección xeral, como data límite, o día 25 de marzo. A documentación das persoas inscritas que non solicitasen exención, proba adaptada nin ningunha outra petición será arquivada no propio centro educativo.
2. A resolución provisoria de exencións e de probas adaptadas farase pública o día 29 de abril. No caso de resolución denegatoria, figurará na listaxe a causa da denegación.
3. Contra estas resolucións provisorias as persoas interesadas poderán presentar reclamación os días 3, 4 e 5 de maio, ante o presidente ou presidenta do tribunal avaliador das probas, no centro onde se realizase a inscrición. As secretarías dos centros cargarán na aplicación as referidas reclamacións e remitiranas, por vía de urxencia, xunto coa documentación que as persoas solicitantes acheguen, á Subdirección Xeral de Formación Profesional, de xeito que se asegure a súa recepción o día 6 de maio.
4. A resolución definitiva farase pública o día 16 de maio.
5. O día 31 de maio será o límite para que os centros xustifiquen, a través da aplicación informática, se o alumnado ten superados ou non os módulos obrigatorios do programa de cualificación profesional inicial. Así mesmo, entregaranlle un certificado, conforme o anexo II, que reflicta tal situación, que o alumnado achegará como xustificante para facer valer a exención da parte científico-técnica o día de realización da proba.
Sexto.-Realización das probas de acceso.
1. As probas de acceso aos ciclos de grao medio terán lugar o día 3 de xuño de 2011 no horario que se indica a seguir:
-Ás 9.00 horas: presentación.
-Das 10.00 ás 11.00 horas: parte matemática.
-Das 11:30 ás 13:30 horas: parte sociolingüística.
-Das 16.00 ás 18.00 horas: parte científico-técnica.
2. As persoas inscritas deberán presentar, para a realización da proba, o seu documento oficial de identidade e a copia da folla da solicitude de inscrición. Así mesmo, quen superase o programa de cualificación profesional inicial entregará o certificado que así o acredite.
Sétimo.-Publicación das cualificacións.
1. Os resultados das cualificacións provisorias das probas de acceso aos ciclos formativos de grao medio publicaranse o día 16 de xuño.
2. Poderanse presentar reclamacións contra a cualificación provisoria os días 17, 20 e 21 de xuño, ante o presidente ou presidenta do tribunal avaliador, no centro onde se realizase a inscrición. Neste mesmo período, os centros cargarán na aplicación informática as reclamacións que se realizasen coa finalidade de proceder á súa revisión.
3. A cualificación definitiva publicarase o día 28 de xuño.
Oitavo.-Emisións de certificacións.
1. Todas as persoas participantes nas probas de acceso poderán solicitar as certificacións de reali-zación da proba nos centros onde as realizasen, a partir do día seguinte ao da publicación das cualificacións definitivas.
2. No caso de superación total da proba, a certificación que o acredite dará acceso a calquera ciclo formativo de grao medio, nas condicións de admisión que se establezan.
3. Ao alumnado que non supere a proba na súa totalidade, esta certificación permitiralle manter as cualificacións obtidas nas partes superadas en futuras convocatorias de probas de acceso a ciclos formativos de grao medio, durante un máximo de dous anos, na Comunidade Autónoma de Galicia.
4. A certificación deberá recoller, pola súa vez, as posibles exencións outorgadas, que manterán a súa validez para futuras convocatorias, sempre que se manteñan as mesmas circunstancias.
Noveno.-Recursos.
Contra a listaxe definitiva de persoas admitidas, a resolución definitiva de exencións, a resolución definitiva de probas adaptadas e as cualificacións definitivas da proba de acceso poderase interpor recurso de alzada no prazo dun mes, contado a partir do día seguinte ao da publicación da correspondente listaxe definitiva, ante o director ou directora xeral de Educación, Formación Profesional e Innovación Educativa da Consellería de Educación e Ordenación Universitaria, segundo o disposto nos artigos 114º e 115º da Lei 4/1999, de modificacións da Lei 30/1992, de réxime xurídico das administracións públicas e do procedemento administrativo común.
Capítulo II
Ciclos formativos de grao superior
Décimo.-Datas e lugares de inscrición das probas de acceso.
1. A solicitude de inscrición para as probas de acceso aos ciclos formativos de grao superior pre-sentarase por duplicado na secretaría de calquera instituto de educación secundaria ou centro inte-grado de formación profesional onde se impartan ensinanzas de ciclos formativos de formación profesional, no prazo comprendido entre os días 24 de xaneiro e 4 de febreiro de 2011, ambos os dous incluídos, segundo o modelo do anexo II recollido na Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo. O centro que tramite a dita solicitude deberalle entregar á persoa solicitante unha copia selada desta.
2. Estes centros tramitarán a información referente ao alumnado participante nas probas de acceso a ciclos formativos a través da aplicación informática facilitada pola Dirección Xeral de Educación, Formación Profesional e Innovación Educativa.
Décimo primeiro.-Publicación de listaxes provisorias e definitivas de persoas admitidas e excluídas, de exención, de probas adaptadas, de cualificacións e de lugares de realización da proba.
Quen desexar información puntual no relativo ás publicacións en todo o proceso do desenvolvemento das probas de acceso poderá dirixirse ao lugar onde realizase a súa inscrición, ao centro onde realice as probas ou ben á páxina web
http://www.edu.xunta.es/fp
, onde se publicarán as listaxes correspondentes. Estas listaxes terán efectos de comunicación ás persoas que presenten reclamación.
Décimo segundo.-Relacións provisorias e definitivas de persoas admitidas e excluídas para as probas.
1. A relación provisoria de persoas admitidas e excluídas para a realización da proba farase públi-ca o día 9 de febreiro. Esta listaxe dará información sobre a documentación presentada. No caso das exclusións farase indicación expresa do motivo que as ocasione.
2. Poderanse presentar reclamacións contra a listaxe provisoria entre os días 10 e 15 de febreiro, ambos os dous incluídos, no mesmo centro onde se realizase a inscrición. Así mesmo, durante o período de reclamación poderase achegar a documentación pendente de entrega.
3. A relación definitiva de persoas admitidas e excluídas para a realización da proba farase pública o día 17 de febreiro.
Décimo terceiro.-Comisións de realización das probas de acceso.
De acordo co establecido nos artigos 3º.5, 7º.1 e 7º.3 da Orde do 2 de decembro 2008, con anterio-ridade ao 23 de febreiro, cada departamento territorial da Consellería de Educación e Ordenación Universitaria comunicará por escrito á Dirección Xeral de Educación, Formación Profesional e Innovación Educativa o seguinte:
-O nome do inspector ou inspectora responsable provincial das probas de acceso.
-A relación de centros públicos onde se vaian constituír as comisións de realización das probas, así como os centros adscritos. O día 10 de marzo farase pública esta listaxe en cada centro onde se realice a inscrición e na páxina web
http://www.edu.xunta.es/fp.
-A relación das persoas integrantes das comisións de realización das probas, con detalle das funcións ou tarefas que desempeñarán en cada caso.
Décimo cuarto.-Tramitación e resolución das solicitudes de exención e de proba adaptada.
1. A dirección do centro remitirá á Subdirección Xeral de Formación Profesional, o 5 de febreiro, a relación de persoas solicitantes de exención e/ou de proba adaptada, ou calquera outra petición que a persoa solicitante faga constar na súa solicitude de inscrición, xunto coa documentación orixinal achegada por cada solicitante (o centro quedará con copia dela). O centro asegurarase de que a devandita documentación chegue á subdirección xeral, como data límite, o día 17 de febreiro. A documentación das persoas inscritas que non solicitasen exención, proba adaptada nin ningunha outra petición será arquivada no propio centro educativo.
2. A resolución provisoria de exencións e de probas adaptadas farase pública o día 3 de marzo. No caso de resolución denegatoria, figurará na listaxe a causa da denegación.
3. Contra estas resolucións provisorias a persoa interesada poderá presentar reclamación os días 4, 7, 8, 9 e 10 de marzo, ante o presidente ou presidenta do tribunal avaliador das probas, no centro onde se realizase a inscrición. As secretarías dos centros cargarán na aplicación as ditas reclamacións e remitiranas, por vía de urxencia, xunto coa documentación que a persoa solicitante achegue, á Subdirección Xeral de Formación Profesional, de xeito que se asegure a súa recepción o día 11 de marzo.
4. A resolución definitiva farase pública o día 18 de marzo.
Décimo quinto.-Realización das probas de acceso.
1. As probas de acceso aos ciclos de grao superior terán lugar o día 2 de abril de 2011 no horario que se indica a seguir:
-Ás 9.00 horas: presentación.
* Parte común da proba:
-Das 10.15 ás 13.45 horas: matemáticas, lingua galega e lingua castelá.
* Parte específica da proba:
-Das 16.00 ás 18.30 horas: materias específicas da opción vinculada ao ciclo formativo ao que se desexe acceder, segundo o anexo III desta resolución.
2. As persoas inscritas deberán presentar, para a realización da proba, o seu documento oficial de identidade e copia da folla da solicitude de inscrición.
Décimo sexto.-Publicación das cualificacións.
1. Os resultados das cualificacións provisorias das probas de acceso aos ciclos formativos de grao superior publicaranse o día 18 de abril.
2. Poderanse presentar reclamacións contra a cualificación provisoria os días 19, 20 e 25 de abril, ante o presidente ou presidenta do tribunal avaliador, no centro onde se realizase a inscrición. Neste mesmo período, os centros cargarán na aplicación informática as reclamacións que se realizasen coa finalidade de proceder á súa revisión.
3. A cualificación definitiva publicarase o día 12 de maio.
Décimo sétimo.-Emisión de certificacións.
1. As persoas participantes nas probas de acceso poderán solicitar as certificacións de realización da proba nos centros onde as realizasen, a partir do día seguinte ao da publicación das cualificacións definitivas.
2. No caso de superación total da proba, e en función da opción elixida, a certificación incluirá a relación de familias profesionais en que se posibilitará o acceso a ciclos formativos de grao superior, nas condicións de admisión que se establezan.
3. Para o alumnado que non supere a proba na súa totalidade, esta certificación permitiralle manter as cualificacións obtidas nas partes superadas en futuras convocatorias de probas de acceso a ciclos formativos de grao superior, durante un máximo de dous anos, na Comunidade Autónoma de Galicia.
4. As certificacións recollerán, pola súa vez, as posibles exencións outorgadas, que manterán a súa validez para futuras convocatorias, sempre que se manteñan as mesmas circunstancias.
Décimo oitavo.-Recursos.
Contra a listaxe definitiva de persoas admitidas, a resolución definitiva de exencións, a resolución definitiva de probas adaptadas e as cualificacións definitivas da proba de acceso poderase interpor recurso de alzada no prazo dun mes ante o director ou directora xeral de Educación, Formación Profesional e Innovación Educativa da Consellería de Educación e Ordenación Universitaria, segundo o disposto nos artigos 114º e 115º da Lei 4/1999, de modificacións da Lei 30/1992, de réxime xurídico das administracións públicas e do procedemento administrativo común.
Disposición adicionais
Primeira.-Información e orientación do proceso de realización das probas de acceso.
Todos os institutos de educación secundaria e centros integrados de formación profesional que impartan ciclos formativos de formación profesional deberán ofrecer ás persoas interesadas información e orientación sobre estas ensinanzas, así como sobre o procedemento de inscrición e desenvolvemento das probas de acceso.
Segunda.-Corrección do documento oficial de identidade.
De se detectaren erros no número do documento de identificación (DNI, NIE, pasaporte ou documento de identidade dun Estado da Unión Europea), poderase solicitar a súa corrección en calquera momento a través dunha reclamación, segundo o modelo de solicitude dispoñible no anexo IV desta resolución e na páxina web
http://www.edu.xunta.es/fp. A esta solicitude deberáselle achegar unha fotocopia do documento de identificación
, e deberá estar asinada polo director ou directora do centro, que enviarán por vía de urxencia a reclamación orixinal presentada na secretaría do centro á Subdirección Xeral de Formación Profesional. Non cumprirá que o centro realice trámite adicional ningún coa aplicación informática.
Terceira.-Certificación da proba de acceso de grao medio e de grao superior para as persoas que, despois da finalización da convocatoria ordinaria, estean en condicións de obter a exención que permite a superación completa da proba.
1. Certificación de superación da proba de acceso a grao medio.
As persoas que nas convocatorias de 2009, 2010 e 2011 superasen a parte sociolingüística, a parte matemática ou a parte científico-técnica na Comunidade Autónoma de Galicia, e estean en condicións, logo de rematado o proceso, de acreditar nas partes non superadas algunha das causas de exención previstas a continuación, poderán solicitar certificación de superación da proba en calquera instituto de educación secundaria ou centro integrado de formación profesional onde se impartan ciclos formativos de formación profesional, desde o día 29 de xuño ao 30 de setembro de 2011. A emisión de certificados realizarase nos centros designados como lugares de realización das probas ou nos centros designados para emitir certificados.
Posibles exencións:
-Parte sociolingüística: superación dos ámbitos social e de comunicación dun programa de cualificación profesional inicial ou do nivel II da educación secundaria para as persoas adultas.
-Parte matemática e parte científico-técnica: superación do ámbito científico-tecnolóxico dun programa de cualificación profesional inicial ou do nivel II da educación secundaria obrigatoria para as persoas adultas.
-Parte científico-técnica:
*Superación dos módulos obrigatorios dun programa de cualificación profesional inicial.
*Certificación de profesionalidade de calquera nivel consonte o Real decreto 34/2008, do 18 de xaneiro, polo que se regulan os certificados de profesionalidade.
*Acreditación como mínimo dun ano de experiencia laboral en xornada completa, con independencia do campo profesional en que se traballase.
2. Certificación de superación da proba de acceso a grao superior.
As persoas que, nas convocatorias de 2009, 2010 e 2011, superasen a parte común ou a específica na Comunidade Autónoma de Galicia e estean en condicións, logo de finalizado o proceso, de acreditar na outra parte algunha das causas de exención previstas a continuación, poderán solicitar certificación de superación da proba en calquera instituto de educación secundaria ou centro integrado de formación profesional onde se impartan ciclos formativos de formación profesional, desde o día 13 de maio ao 30 de setembro de 2011. A emisión de certificados realizarase nos centros designados como lugares de realización das probas ou nos centros designados para emitir certificados.
Posibles exencións:
*Parte común:
-Superación da proba de acceso a outros ciclos formativos de grao superior de réxime xeral non incluídos na opción pola que se presenta, conforme o anexo III desta resolución.
-Superación da proba de acceso a ciclos formativos de grao superior de ensinanzas de-portivas, ou de artes plásticas e deseño.
*Parte específica:
-Superación dun ciclo formativo de grao medio que pertenza a algunha das familias profesionais incluídas na opción pola que se presenta, consonte o anexo III desta resolución.
-Superación dun certificado de profesionalidade de nivel dous ou superior dalgunha das familias profesionais incluídas na opción pola que se presenta, conforme o anexo III desta resolución.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 11 de xaneiro de 2011.
José Luis Mira Lema
Director xeral de Educación, Formación Profesional e Innovación Educativa
Ver referencia pdf "01300D005P010.PDF"